... men UP-sjefen er negativ

AKTIV VEIHJELP: Samsung har et forslag til hvordan det kan bli tryggere å passere store vogntog- med store skjermer bak på lastebilen. Foto:SAMSUNG,

Lastebil med storskjerm kan gjøre forbikjøring enklere

Vogntoget kjører sakte, og du vil forbi. Samsung hevder forbikjøringen kan gjøres tryggere med et kamera i fronten av lastebilen og storskjerm bak. – Her må jeg være festbrems, svarer UP-sjefen.

Oppdatert 25. juni 2015

Artikkelen er over fem år gammel

Runar Karlsen, sjef for Utrykningspolitiet, har kikket på Samsungs forslag til tryggere forbikjøring for personbiler når de skal forbi et vogntog.

– Dette er jeg skeptisk til og vil fraråde sterkt, sier UP-sjefen.

Elektronikkfirmaet Samsungs trafikksikkerhetstiltak innebærer at vogntog utstyres med et kamera montert foran i bilen som filmer veien fremover, og «kringkaster» det til en storskjerm bakpå lastebilen.

Bilistene bak kan da «se» om det er klar bane fremover, og tilpasse sine forbikjøringsforsøk.

Les også:Se politiets dristige forbikjøring

Men UP-sjefen mener det blir litt som å se kino mens man kjører.

– Det er ikke greit og forbundet med høy risiko. Skjermen blir i seg selv en faktor som avleder oppmerksomheten for førere som kjører bak, og det i seg selv kan øke risiko for ulykker. Teknologi kan aldri erstatte førers egne observasjoner og valg fordi den kan svikte eller feilinformere. Teknologien kan for eksempel heller ikke bedømme avstand eller sjekke dødvinkel, så her er det altfor mange usikkerhetsmomenter, mener han.

Se video av lastebil-storskjermen på BilNorge.no

Bør utredes

Seniorforsker ved SINTEF Transportforskning, Gunnar D. Jenssen, som har doktorgrad i førerstøttesystemer, mener forslaget bør utredes.

– Dette var noe helt nytt, men det er uavklart hvilken tilsiktet eller utilsiktet effekt det kan ha. En simulatorstudie er godt egnet til å teste konseptet i trygge former, mener han.

Les også:Her tar bussjåføren forbikjøringen som fikk UP til å måpe

FRARÅDER FORELØPIG STORSKJERM: Sjef for utrykningspolitiet, Runar Karlsen. Foto:Politiet,Politiet

Også UP-sjef Karlsen vil gjerne se en grundig utredning før et slikt førerstøttesystem eventuelt lanseres.

– Det er altfor mange uavklarte spørsmål rundt dette, og sikkert mange flere enn jeg komme på i farten, men for eksempel er skyldspørsmålet aktuelt. Hvem har skylden hvis det er feil eller mangler med overføringen fra kameraet?

Venter stornyhet: Nedtelling for Alfa Roemo-fansen

Forlatt teststadiet

– The Safety Truck er et veldig interresant prosjekt fra Samsung Argentina . Den tekniske løsningen har nå forlatt teststadiet i Argentina, hvor det har vist seg at denne teknikken fungerer. Vi er veldig stolte over å kunne vise frem en så innovativ løsning som kan redde mange menneskeliv, sier Tommy Jensen, markedssjef i Samsung Norge.

Les også: Tivoli med gammel Landie

Foreløpig er ikke løsningen i henhold til veitrafikklover.

– Dette er trolig også i strid med dagens regler om hvilke lys, utstyr og reklamer man kan påmontere et kjøretøy, minner UP-sjefen om.

Vill forbikjøring på innsiden:- Øker risikoen for ulykker

MÅ TESTES: SINTEF-forsker Gunnar D. Jenssen mener løsningen bør testes for å se hvilke effekter den har. Her kjører han en lastebil i en simulator gjennom Lærdalstunnelen for å sjekke effekten av forskjellige «innretninger» i tunnelen ved en tidligere anledning. Foto:Ned Alley,VG

ARTIKKELEN ER LEVERT AV BILNORGE.NO

Publisert: 24.06.15 kl. 22:46 Oppdatert: 25.06.15 kl. 08:49

Les også

Mer om Trafikk Bil